钦定古今图书集成/明伦汇编/氏族典/第535卷 > 《廖用贤尚友录》 > 霍端友
## 钦定古今图书集成/明伦汇编/氏族典/第535卷 > 《廖用贤尚友录》 > 霍端友

按《宋史霍端友传》：“端友，字仁仲，常州武进人。徽宗即
位，策进士第一，授宣义郎。不阅月，擢秘书省校书郎，
迁著作佐郎，起居郎、中书舍人，服金紫，进给事中、大
司成、礼部侍郎。请补郡，迺以显谟阁待制知平江，改
陈州。为政以宽闻，不立声威。内侍右焘传诏索瑞香
花数十本，端友不可，疏罢之。复以礼部召，转吏部，官”
至通议大夫，卒。